**A morţii viaţă**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aici, clipe coapte sfidează

pântecu nesătul al timpului.

aici, prin avatare, păcatu geme

prins-n neputinţă, crud extaz.

aici, vacarmu simţurilor trădează nimicnicia,

frica atârnă pe ceru ochilor îndoliaţi.

aici, putrezesc îngâmfări, deşarte nume,

variaţiuni pe aceeaşi temă…

a fost un om.

aici, nimeni cu nimeni se adună

să îngroape tăceri

în timpu ce zace

sub pleoapă de pământ.

ascultă! creşte uitarea-n

scheletice rădăcini,

plutesc atâtea lumi în spaţiu acesta,

deschis în adâncuri de cer,

adună ultime privelişti

din ochii aproape stinşi;

podoabă ierbi crescute

din oase.

închide ochii trupului

şi ai să vezi!

descătuşează tăcerile

şi ai să auzi!

nimic nu este aici,

ei sunt acolo

în braţele cerului.